Зуура Нурматова

Зуура Нурматова -  өмүрүнүн бардык жылдарын элге кызмат кылууга жана өлкөнүн өнүгүүсүнө арнаган. Ал Кыргызстандын түштүк аймагынан чыгып, жогорку мамлекеттик жана партиялык кызматтарда иштеген алдыңкы аялдардын катарына кирген. 1975–1985-жылдары Кыргыз ССР Коммунисттик партиясынын Жалал-Абад шаардык комитетинин биринчи катчысы болуп турган мезгилинде шаар социалдык-экономикалык жактан тездик менен өсүп, бүткүл союздук мелдештердин алты жолку жеңүүчүсү аталган. Ошондой эле бул жылдары шаар КПСС БКсынын, ВЦСПСтин жана ВЛКСМ БКсынын Кызыл Туусу менен сыйланып турган. 

 Өмүр баяны 
Зуура Нурматова 1928-жылы Ош облусунун Өзгөн шаарында туулган. 1946-жылы финансы-кредиттик техникумду аяктап, эмгек жолун Өзгөн райондук финансы бөлүмүндө бухгалтер болуп баштаган.

1951-жылы Өзгөн райондук соода бөлүмүнүн башчысы болуп дайындалган. 1956-жылы СССР Соода министрлигинин Жогорку соода мектебинин экинчи курсун бүтүргөндөн кийин Кыргыз ССР Соода министринин орун басары болуп иштей баштаган. Ошондой эле В. Плеханов атындагы Москвадагы Айыл чарба институтун аяктаган.

1959–1964-жылдары Ош облустук аткаруу комитетинин төрагасынын орун басары болуп эмгектенген. Андан кийин Кыргызстан Компартиясынын Ош облустук өнөр-жай комитетинин катчысы жана партиялык-мамлекеттик көзөмөлдүн Ош облустук комитетинин төрайымы кызматтарын аркалаган. Бул мезгилде Кыргызстандын эң ири региону болгон Ош облусунун эл чарбасы бир топ өнүгүп, өнөр-жай, пахтачылык, эгин өндүрүү, тамекичилик, мал чарбачылыгы жана башка тармактарда ири жетишкендиктерге жетишилген.

1965–1975-жылдары Кыргызстан Компартиясынын Борбордук комитетинин соода, пландоо жана финансылык органдар бөлүмүнүн башчысы болуп иштеген. 1975–1985-жылдары Кыргыз ССР Коммунисттик партиясынын Жалал-Абад шаардык комитетинин биринчи катчысы кызматын аткарган.

1985-жылы республикалык маанидеги ардактуу пенсияга чыккан.

Зуура Нурматова — Кыргызстан КП БКнын бир нече жолку мүчөсү, ошондой эле Кыргыз ССР Жогорку Советинин 7-, 8-, 9- жана 10-чакырылыштарынын депутаты болгон. «Ардак белгиси» орденинин жана бир нече медалдардын ээси. 

 Мамлекеттин өнүгүүсүнө кошкон салымы 
Зуура Нурматова Жалал-Абад шаарын башкарган 1975–1985-жылдар аралыгында шаарда бир катар ири курулуш жана өнүктүрүү иштерин жүргүзгөн. Бул мезгилде Рембыттехника заводу иштей баштаган жана Южремстройбыт трести түзүлгөн. 1977-жылы Жалал-Абад аэропорту “Як-40” самолётторун кабыл ала баштаган. 1981-жылы Жалал-Абад курортунын башкы корпусу курулуп бүтүп, бир күндө 1200 адамды балчык жана жылуу суу менен тейлөөгө мүмкүнчүлүк түзүлгөн; ошондой эле курортто поликлиника жана “Кыз-Булак” соода борбору ачылган.

1984–1985-жылдары облустук балдар ооруканасынын имараттары бүткөрүлгөн. Ошол эле жылдары шаарда 130 орундук мейманкана жана Ленин көчөсүндөгү “Эл керектөөчү товарлар” дүкөндөрү курулган. Ар жыл сайын 30–35 миң чарчы метр көп кабаттуу үйлөр тургундарга тапшырылып турган. Шаардык Спутник кичи району курулуп, шаардагы жаңы курулуштар түптөлө баштаган.

Зуура Нурматова дайыма өз ишине жоопкерчиликтүү, кичи пейил, айкөл жана ак ниет мамиле кылган.

Анын сиңдиси Ширинбү Нурматова эжесин мындайча эскерет:"Эжем бүткүл өмүрүн эл-башчысы болуп эмгектенген жана үлгүлүү эмгеги үчүн 19 жашында мамлекеттик сыйлыкка татып, “Эмгектеги каармандыгы” медалы менен сыйланган. 20 жашында Жалпак-Таш айылдык кеңешине депутат болуп шайланган. Эжем түштүк регионунан мамлекеттик кызматка дайындалган алгачкы аялдардын бири болгон. Министрдин орун басары болуп турганда республиканын бардык региондорунда кызматтык командировкаларга барып, жыйынтыктарын министрликтин коллуртка арнап, кызмат өтөгөн. Ал 1954-жылга чейин Өзгөн райондук соода бөлүмүнүн егиясында, Компартиянын бюросунда жана министрлер Советинин жыйындарында доклад менен тааныштырган.Ал ар бир ишке өтө жоопкерчиликтүү мамиле кылган. Соода министринин орун басары болуп кызмат кылса да, бир бөлмөлүү квартирада эки баласы менен жашаган. Эжем өзүнүн эскерүү китебин “Между Югом и Севером” деп атаган. Анын эмгеги менен Жалал-Абад шаары социалдык жана экономикалык жактан өнүккөн, жана ал тарыхта түбөлүк калат.2007-жылдын 22-мартында Жалал–Абад шаарындагы №5 “Кыздар-Түрк” лицейи Зуура Нурматованын урматына аталган. Бул кадам менен мектептеги кыздар Зуура эже сыяктуу акылман, аракетчил, жоопкерчиликтүү жана өз ишине берилген болушун каалашкан.